Document ID: 31992R1429

Komisijas Regula (EEK) Nr. 1429/92
(1992. gada 26. maijs),
ar ko groza Regulu (EEK) Nr. 2568/91 par olīveļļas un olīvu izspaidu eļļas īpašībām un attiecīgajām analīzes metodēm
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1966. gada 22. septembra Regulu Nr. 136/66/EEK par eļļas un tauku tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 356/92 [2], un jo īpaši tās 35.a pantu,
tā kā pētījumu attīstības dēļ tās olīveļļas īpašības, kas definētas Komisijas Regulā (EEK) Nr. 2568/91 [3], kas grozīta ar Regulu (EEK) Nr. 3682/91 [4], būtu jāpapildina, lai labāk nodrošinātu tirgojamo produktu tīrību, un būtu jādefinē attiecīgā analīzes metode;
tā kā, lai nekaitētu tirdzniecībai, ir jāparedz, ka ierobežotu laika posmu drīkst tirgot eļļu, kas ir iepakota pirms šīs regulas stāšanās spēkā;
tā kā tādēļ būtu jāgroza Regula (EEK) Nr. 2568/91;
tā kā Eļļas un tauku nozares pārvaldības komiteja nav sniegusi atzinumu tās priekšsēdētāja noteiktajā termiņā,
IR PIEŅĒMUSI ŠO REGULU.
1. pants
Regulas (EEK) Nr. 2568/91 pielikumus groza, kā paredzēts šīs regulas pielikumā.
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula neattiecas uz tādu olīveļļu un olīvu izspaidu eļļu, kas iepakota pirms šīs regulas stāšanās spēkā un laista tirgū līdz 1992. gada 31. oktobrim.
Šī regula uzliek saistības kopumā un ir tieši piemērojama visās dalībvalstīs.
Briselē, 1992. gada 26. maijā

Labels: 0
3
17
16